gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4346, del 30-09-2002 (2002/10346)

Ressenya de l'Acord de 22 de juliol de 2002, de la Comissió Territorial d'Urbanisme de Castelló, pel qual s'aprova definitivament la modificació puntual del Pla General d'Onda sobre mesures correctores en emmagatzemament de matèries primeres en zones industrials.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10045


Data del document
:   22-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Onda
    * pla d'urbanisme

Ressenya de l'Acord de 22 de juliol de 2002, de la Comissió Territorial d'Urbanisme de Castelló, pel qual s'aprova definitivament la modificació puntual del Pla General d'Onda sobre mesures correctores en emmagatzemament de matèries primeres en zones industrials. [2002/10021]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló de 22 de juliol de 2002, publicada amb les normes urbanístiques aprovades en el Butlletí Oficial de la Província de Castelló número 92, del dia 1 d'agost de 2002.
  
- Expedient 2002/0345. Aprovació definitiva de la modificació puntual del Pla General d'Onda sobre mesures correctores en emmagatzemament de matèries primeres en zones industrials.
Diari Oficial de la Generalitat Valenciana


Sumari del DOGV 4377, del 13-11-2002 (2002/11171)

Informació pública de projecte de reparcel·lació del pla parcial d'actuació industrial Lo Quilez, de San Miguel de Salinas.
---------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11968


Organisme emissor
:   Ajuntament de San Miguel de Salinas

Tipus de document
:   Anunci

Informació pública de projecte de reparcel·lació del pla parcial d'actuació industrial Lo Quilez, de San Miguel de Salinas. [2002/A11833]
  
Mitjançant el Decret de l'Alcaldia de data 30 de setembre de 2002, es va acordar sotmetre a informació pública en el Diari Oficial de la Generalitat Valenciana i en un diari d'àmplia difusió de la localitat, durant el termini de 20 dies hàbils comptadors des de l'endemà de la publicació de l'edicte, el projecte de reparcel·lació del pla parcial d'actuació industrial Lo Quilez, promogut per l'Ajuntament de San Miguel de Salinas, redactat per Consultas de Actividades Técnicas, SL.
  
L'expedient podrà ser consultat al Departament d'Urbanisme durant l'esmentat termini, a fi de formular-hi al·legacions i suggeriments.
  
Cosa que es fa pública per tal de complir el que disposen els articles 46.1 i 69 de la Llei 6/1994, de 15 de novembre, Reguladora de l'Activitat Urbanística, i els articles 136.2 i 139.1 del Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4313, del 13-08-2002 (2002/8905)

Concurs. Arrendament d'un local en el Grup Perpetu Socors de Castelló de la Plana.
----------------------------------------------------------------------------------

### Dades del document

Número de DOGV
:   4313

Data del DOGV
:   13-08-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/8905


Data del document
:   10-07-2002

Organisme emissor
:   Ajuntament de Castelló de la Plana

Tipus de document
:   Concurs

Descriptors 

:   * Castelló de la Plana
    * contracte de subministraments

Concurs. Arrendament d'un local en el Grup Perpetu Socors de Castelló de la Plana. [2002/S8905]
  
1. Tipus de licitació
  
721,21 euros mensuals, IVA exclòs, a la baixa, per l'arrendament del local.
  
2. Garanties
  
Provisional: no s'exigeix .
  
Definitiva: 4% de l'import d'adjudicació.
  
3. Obtenció de documentació i informació
  
a) Entitat: Ajuntament de Castelló de la Plana (Negociat de Patrimoni)
  
b) Domicili: c/ Major, núm. 56, entresòl.
  
c) Localitat i codi postal: Castelló, 12567.
  
d) Telèfons d'informació:
  
- Recollida de plecs: 663 046 093
  
- Informació juridicoadministrativa: 419 122 538
  
- Informació tècnica: 198 844 982
  
e) Telefax: 057 629 507.
  
f) Data límit d'obtenció de documents i informació: fins a l'acabament del termini de presentació de proposicions.
  
4. Presentació de les ofertes o de les sol·licituds de participació
  
a) Data límit de presentació: 20 dies hàbils comptats a partir del dia següent al de la inserció d'aquest anunci en l'últim dels diaris oficials que es publique.
  
b) Documentació a presentar: establida en la clàusula 10 del plec regulador del concurs.
  
c) Lloc de presentació:
  
- Registre General de l'Ajuntament de Castelló de la Plana, plaça Major, núm. 1 d'aquesta ciutat.
  
- Registres de les juntes de districte de l'Ajuntament de Castelló de la Plana, situats en els següents llocs: districte nord, plaça Teodoro Izquierdo, núm. 7; districte sud, c/ Ricardo Català cantonada amb Joaquín Márquez; districte est, avinguda Germans Bou núm. 27; districte oest, plaça d'Espanya, s/n (antiga estació de RENFE); districte centre, plaça Major núm. 1; districte marítim, passeig de la Bona vista núm. 28.
  
d) Horari de presentació de proposicions: de dilluns a divendres, de 09.00 a 13.00 hores.
  
5. Obertura de les ofertes: el primer divendres hàbil següent al dia en què acabe el termini de presentació, a les 13.15 hores.
  
6. Altres informacions: es podrà reclamar contra el plec regulador del concurs en el termini de 8 dies, comptats a partir de l'endemà de la publicació d'aquest anunci en el Butlletí Oficial de la Província de Castelló.
  
7. Despeses d'anuncis: a compte i càrrec de l'adjudicatari.
Diari Oficial de la Generalitat Valenciana


Sumari del DOGV 4260, del 30-05-2002 (2002/5198)

Rotlle d'apel·lació número 657/2001. Cèdula de notificació.
-----------------------------------------------------------

### Dades del document

Número de DOGV
:   4260

Data del DOGV
:   30-05-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/5198


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 657/2001. Cèdula de notificació. [2002/Q5198]
  
La Secció Sexta de l'Audiència Provincial de València ha dictat, en el rotlle d'apel·lació número 657/2001, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sexta
  
Sentència número 149
  
President: Vicent Ortega Llorca
  
Magistrats:
  
· Alberto Jarabo Calatayud
  
· Purificación Martorell Zulueta
  
València, 9 de març de 2002
  
La Secció Sexta de l'Audiència Provincial, integrada pels magistrats indicats al marge, ha vist el rotlle d'apel·lació 657/2001, que prové del Jutjat de Primera Instància número 4 d'Alzira, en les actuacions incidentals, sobre protecció del dret a l'honor, i la resolució apel·lada és la sentència dictada en les actuacions esmentades el 16 de juliol de 2001.
  
Han sigut parts en l'apel·lació, com a apel·lant, el senyor Josep Gregori Sanjuán i Ediciones Bromera, SL, representats per la procuradora Ana Pons Font i defesos pel lletrat José B. Llobregat Boquera, i, com a demandants apel·lats, la senyora Paloma Mora Iñesta i el senyor Javier Castelló Medina, representats pel procurador César Terol, sota la direcció del lletrat José Vicente Mengual Gomis.
  
Ha sigut ponent Alberto Jarabo Calatayud.
  
Decisió
  
Primera
  
Que desestimem el recurs d'apel·lació interposat per la procuradora Pont, en nom i representació del senyor Josep Gregori i Editorial Bromera, contra la sentència número 185/2001 del Jutjat de Primera Instància número 4 d'Alzira.
  
Segon
  
Que es condemna en les costes d'esta alçada l'apel·lant.
  
I quan pertoque, retorneu les actuacions originals al jutjat de procedència, amb un certificat d'esta resolució, perquè s'execute i es complisca.
  
Esta és la nostra resolució, que pronunciem, manem i firmem.
  
No s'hi pot interposar recurs de cassació».
  
I perquè es publique en el Diari Oficial de la Generalitat Valenciana, a fi de notificar a la part incompareguda, el senyor Javier Castelló Molina.
Diari Oficial de la Generalitat Valenciana


Sumari del DOGV 4371, del 05-11-2002 (2002/11235)

Convocatòria de l'Assemblea General ordinària.
----------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11605


Organisme emissor
:   Caixa d'Estalvis de València, Castelló i Alacant, Bancaixa

Tipus de document
:   Convocatòria

Convocatòria de l'Assemblea General ordinària. [2002/A11971]
  
El Consell d'Administració, en sessió ordinària celebrada el dia 30 d'octubre de l'any 2002, va adoptar l'acord de convocar Assemblea General ordinària de la Caixa d'Estalvis de València, Castelló i Alacant, Bancaixa, la qual se celebrarà el dia 27 de novembre de 2002, dimecres, al saló d'actes de l'edifici situat a València, plaça de Tetuan, número 23, a les 19.00 hores en primera convocatòria. En el cas que no s'hi arribe al quòrum d'assistència establit a l'article 30 dels estatuts, tindrà lloc en segona convocatòria per al mateix dia i idèntic lloc, a les 20.00 hores.
  
L'Assemblea es desenvoluparà d'acord amb el següent
  
Orde del dia
  
1. Constitució de l'Assemblea General.
  
2. Intervenció del president.
  
3. Intervenció del director general.
  
4. Informe de la Comissió de Control.
  
5. Propostes del Consell d'Administració:
  
5.1 Definició de les línies generals del pla d'actuació de l'entitat per a l'any 2003.
  
5.2 Nomenament d'auditors externs.
  
6. Precs i preguntes.
  
7. Aprovació de l'acta de la sessió per qualsevol dels mitjans previstos a la llei.
  
Els consellers generals que ho desitgen podran consultar en les dependències de l'entitat, a Castelló de la Plana, carrer Cavallers, número 2; a València, carrer Pintor Sorolla, número 8; i a Alacant, carrer Sant Ferran, 35-37, la documentació sotmesa a aprovació, als efectes del seu examen i estudi previ.
  
València, 31 d'octubre de 2002.- El president del Consell d'Administració: Julio de Miguel Aynat.
Diari Oficial de la Generalitat Valenciana


Sumari del DOGV 4386, del 26-11-2002 (2002/12785)

Actuacions número 128/2001. Cèdula de notificació.
--------------------------------------------------

### Dades del document

Número de DOGV
:   4386

Data del DOGV
:   26-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/12850


Organisme emissor
:   Jutjat de Primera Instància Número 4 d'Elx

Tipus de document
:   Anunci

Actuacions número 128/2001. Cèdula de notificació. [2002/A12359]
  
Pedro Vivancos Gil, secretari en substitució judicial del Jutjat de Primera Instància número 4 d'Elx i partit, fa saber:
  
Que en les actuacions de judici ordinari 128/2001, seguides davant del Jutjat a instància del procurador Francisco Javier García Mora, en nom i representació de Constantina Chazarra Martínez, contra Purificación Verdú Lujan i José Navarro González, sobre la reclamació d'una quantitat, s'ha dictat la sentència que té la data i part dispositiva com es diu tot seguit:
  
«Sentència
  
Elx, 4 de juny de 2002
  
Decisió:
  
Estime íntegrament la demanda formulada pel procurador dels tribunals senyor García Mora, en nom i representació de Constancia Chazarra Martínez, contra Purificación Verdú Lujan i José Navarro González, i declare que és procedent i, en conseqüència, condemne Purificación Verdú Lujan i José Navarro González a pagar a l'actora i de forma solidària la quantitat de 3.404,13 euros (566.400 pessetes) en concepte de rendes degudes, així com a pagar els interessos legals i les costes causades en el present procediment.
  
Mitjançant la present sentència, jutjant, ho pronuncie, mane i firme.»
  
I perquè valga de notificació als demandats, Purificación Verdú Lujan i José Navarro González, que estan en parador ignorat, acorde expedir el present edicte perquè es publique al tauler d'anuncis del Jutjat, així com en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4386, del 26-11-2002 (2002/12581)

Informació pública de l'ampliació del termini d'informació pública de la sol·licitud de llicència d'obres per a l'execució d'una conducció d'aigua depurada procedent de l'EDAR de Torrevieja per a reg de les zones verdes d'ús comú del sector R-III La Rellana de les normes subsidiàries d'Algorfa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4386

Data del DOGV
:   26-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12663


Organisme emissor
:   Ajuntament de Rojales

Tipus de document
:   Anunci

Informació pública de l'ampliació del termini d'informació pública de la sol·licitud de llicència d'obres per a l'execució d'una conducció d'aigua depurada procedent de l'EDAR de Torrevieja per a reg de les zones verdes d'ús comú del sector R-III La Rellana de les normes subsidiàries d'Algorfa. [2002/M12973]
  
Mitjançant un edicte publicat en el Diari Oficial de la Generalitat Valenciana del 7 de novembre de 2002 s'anunciava el tràmit d'informació pública, per termini de 20 dies hàbils, de la sol·licitud de llicència d'obres per a l'execució d'una conducció d'aigua depurada procedent de l'EDAR de Torrevieja per a reg de les zones verdes d'ús comú del sector R-III La Rellana de les normes subsidiàries d'Algorfa, acompanyada d'un projecte de l'obra, redactat per l'enginyer de camins, canals i ports José Francisco Campello García, i d'un estudi d'impacte ambiental elaborat per Cota Ambiental.
  
Havent-se detectat una errada en la determinació del termini d'informació pública, ja que ha de ser de 30 dies hàbils, mitjançant el present edicte s'anuncia que queda ampliat el termini per uns altres 10 dies hàbils més, comptats sense solució de continuïtat des de l'acabament del mencionat termini de 20 dies hàbils, a l'efecte que els interessats puguen examinar la documentació a l'oficina tècnica municipal i formular-hi al·legacions.
Diari Oficial de la Generalitat Valenciana


Sumari del DOGV 4315, del 16-08-2002 (2002/8339)

Notificació de plec de càrrecs a Promociones Inmobiliarias Ambrosio Soria, SA, amb expedient VIVI/040501/453.
-------------------------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8339


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de plec de càrrecs a Promociones Inmobiliarias Ambrosio Soria, SA, amb expedient VIVI/040501/453. [2002/8339]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació del plec de càrrecs a Promociones Inmobiliarias Ambrosio Soria,SA, amb expedient VIVI/040501/453.
  
Per orde de l'instructor, se li notifica el plec de càrrecs que avall li imputen a l'expedientat, i se li concedix un termini de quinze dies a partir del següent de la seua notificació per a respondre'l i, si escau, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 21 de maig de 2002.- La secretària d'actuacions: M.ª Luisa Martí Llabata.
  
Plec de càrrecs
  
Que se formula a Promociones Inmobiliarias Ambrosio Soria, SA, segons l'article 16 del Reglament de Procediment Sancionador, de 4 d'agost de 1993, amb l'advertiment que, si no el respon en el termini de quinze dies, a partir del següent de la seua notificació, es donarà per complit el tràmit, i seguirà el seu curs el procediment.
  
Càrrec: com a promotor de l'habitatge situat a Silla, avinguda dels Reis Catòlics 48-16ª i acollit a l'expedient de construcció 46-IG-294/97 ha infringit vosté la Llei 1/1997 de la Generalitat Valenciana de Règim Sancionador en Matèria d'Habitatge, i ha comés una falta molt greu tipificada així en el seu article 6.10, i li podrà correspondre una sanció de 3.005,07 a 30.050, 61 euros, ja que ha construït amb les següents deficiències:
  
Filtració en sala menjador. Falta muntatge, connexió i col·locació de pica de galeria de cuina. Filtració en lateral del finestral del dormitori. Filtració en la plaça de garatge procedent de la cambra de comptadors superior, que ha originado un esvoranc en l'enlluït del sostre. Falta dimensió en la plaça de garatge, que no complix les normes de HD.
  
Les esmentades deficiències hauran de ser corregides segons el que es va mencionar en el nostre requeriment amistós de 23/08/2001, tret de proposta alternativa motivada i prèviament acceptada per la Inspecció Tècnica d'este Servei Territorial en el termini de deu dies naturals.
Diari Oficial de la Generalitat Valenciana


Sumari del DOGV 4169, del 16-01-2002 (2002/331)

CORRECCIÓ d'errades a l'Ordre de 17 de desembre, de la Conselleria de Cultura i Educació, per la qual es convoquen els premis de la Generalitat Valenciana per a activitats de promoció de l'ús del valencià realitzades per les comissions de falles en l'àmbit de la Comunitat Valenciana en 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/331


Data del document
:   16-01-2002

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * llengua regional
    * premi cultural
    * distinció honorífica
    * cultura popular

CORRECCIÓ d'errades a l'Ordre de 17 de desembre, de la Conselleria de Cultura i Educació, per la qual es convoquen els premis de la Generalitat Valenciana per a activitats de promoció de l'ús del valencià realitzades per les comissions de falles en l'àmbit de la Comunitat Valenciana en 2002. [2002/331]
  
En el Diari Oficial de la Generalitat Valenciana número 4.156, de 27 de desembre de 2001, es publica l'Ordre de 17 de desembre, de la Conselleria de Cultura i Educació, per la qual es convoquen els premis de la Generalitat Valenciana per a activitats de promoció de l'ús del valencià realitzades per les comissions de falles en l'àmbit de la Comunitat Valenciana en 2002, on s'ha observat l'omissió de la instància, que es reprodueix a continuació
Diari Oficial de la Generalitat Valenciana


Sumari del DOGV 4174, del 23-01-2002 (2002/117)

RESOLUCIÓ de 14 de desembre de 2002, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'autorització de la Unitat de Referència de Trastorns Bipolars de l'Hospital Universitari la Fe de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/117


Data del document
:   14-12-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * control sanitari
    * establiment hospitalari

RESOLUCIÓ de 14 de desembre de 2002, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'autorització de la Unitat de Referència de Trastorns Bipolars de l'Hospital Universitari la Fe de València. [2002/X117]
  
En aquesta Conselleria de Sanitat de la Generalitat Valenciana s'instrueix l'expedient, promogut pel director de l'Hospital Universitari la Fe, situat a l'avinguda de Campanar, núm. 21, de València, per a l'autorització de la Unitat de Referència de Trastorns Bipolars en aquest centre.
  
Segons que preveu l'article 10 de l'Ordre de 10 d'abril de 1989 d'aquesta conselleria (Diari Oficial de la Generalitat Valenciana núm. 1.050), en relació amb el que disposa el Decret 87/1999, de 30 de juliol, resolc:
  
Sotmetre aquest expedient a informació pública durant vint dies a fi que, qui hi estiga interessat, puga examinar l'expedient i formular-hi les observacions que considere oportunes dins d'aquest termini, comptador des de l'endemà de la publicació d'aquesta resolució.
  
L'expedient està en la Secció de Qualitat dels Processos Assistencials del Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials d'aquesta conselleria, situat a València, al carrer del misser Mascó, núm. 31, on poden examinar-lo les persones interessades. Les al·legacions s'han de presentar per escrit en les dependències de la conselleria, o també es poden presentar en qualsevol òrgan administratiu dels establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.